नया ट्रैवल बैन भी अमेरिका को सुरक्षित नहीं रख सकता
अमेरिकामें राष्ट्रपति डोनाल्ड ट्रम्प ने सोमवार को नए ट्रैवल बैन पर दस्तखत किए। इसमें छह मुस्लिम बहुल देशों के नागरिकों के अमेरिका आने पर रोक लगाई गई है। इराक को इस सूची से निकाल दिया गया है। अमेरिका के बड़े भारतवंशी सांसदों ने कहा है कि कोई इस मुगालते में रहे कि इससे अमेरिका सुरक्षित हो जाएगा। उन्होंने कहा है कि घर में बढ़ रहे आतंकवाद के इस दौर में मुस्लिम समुदाय को अलग-थलग कर हम बड़ा खतरा मोल ले रहे हैं।
कैलिफोर्निया से सीनेटर कमला हैरिस ने कहा है कि नए आदेश में भले ही कुछ बदलाव किया गया है लेकिन यह अनैतिक और बुनियादी रूप से गैर-अमेरिकी है। हैरिस अमेरिका की पहली भारतवंशी सीनेटर हैं। उनके साथ ऐसी ही राय अन्य चार भारतवंशी सांसदों एमी बेरा, राजा कृष्णमूर्ति, रो खन्ना और प्रमिला जयपाल ने भी रखी है। ये चारों निचले सदन हाउस ऑफ रिप्रजेंटेटिव के सदस्य हैं। जयपाल ने कहा कि नया आदेश जारी कर राष्ट्रपति ट्रम्प ने मान लिया कि उनका पिछला आदेश असंवैधानिक था और गलत तरीके से लागू किया गया था। उन्होंने कहा कि इराक को सूची से निकालने का मतलब यह मान लेना है कि पिछले आदेश से अमेरिकी सहयोगियों के साथ रिश्ते बिगड़ सकते थे।
कमला हैरिस।
नए आदेशों के बाद व्हाइट हाउस ने बढ़ाए 26 एटॉर्नी
राष्ट्रपतिडोनाल्ड के आदेशों को अदालतों में चुनौती देने की बढ़ती तैयारियों के मद्देनजर व्हाइट हाउस ने वकीलों की फौज में 26 और एटार्नी बढ़ाने का फैसला किया है। इनमें से चार वॉशिंगटन की बड़ी कानूनी फर्म ‘जोन्स डे’ के हैं। व्हाइट हाउस के काउंसेल डॉन मैक्गॉन यहीं से आए हैं। मैक्गॉन 2015 में चुनावी अभियान की शुरुआत से ही ट्रम्प के साथ जुड़े हैं।
वॉशिंगटन के केंट इलाके में भारतवंशी दीप राय पर हमले की जांच एफबीआई और कानून विभाग ने तेज कर दी है। राय पर 3 मार्च को उनके घर बाहर ही गोली मारी गई थी। राय को भारतीय समयानुसार सोमवार को अस्पताल से छुट्टी दे दी गई है।
सूडान के विदेश मंत्रालय ने ट्रम्प के नए आदेश की आलोचना की है। खार्तूम में जारी एक बयान में उसने कहा है कि फैसले से सूडान को दुख और निराशा है। इसका असर व्यापार पर भी पड़ेगा। जिन छह देशों के नागरिकों पर रोक लगाई गई है उनमें सूडान भी शामिल है।
ट्रम्प प्रशासन के अधिकारियों ने मंगलवार को कहा कि नया ट्रैवल बैन आदेश मुसलमानों के खिलाफ नहीं है। यह छह देशों से आने वालों पर अस्थायी रोक मात्र है। व्हाइट हाउस के प्रेस सचिव शॉन स्पाइसर ने कहा कि इसमें किसी देश को नुकसान पहुंचाने की कोशिश नहीं की गई है।
नए बैन के विरोध में उतरे अमेरिका के लोग, कई जगह प्रदर्शन किए गए
hin_Deva hin_Deva hin_Deva hne_Deva mag_Deva hin_Deva hin_Deva hin_Deva hin_Deva hin_Deva